Grønn utdanning

Grønn utdanning er en samlebetegnelse på høyere utdanninger innen landbruk, skogbruk og miljø. Eksempler på grønne studieretninger er agronom, veterinær, husdyrvitenskap, landbruksforvaltning, avløser, plantevitenskap, landbruksøkonomi, arealplanlegging, skogfag og landbruksteknikk.

Universitetet for miljø- og biovitenskap i Ås i Akershus (tidligere Norges landbrukshøgskole), Høgskolen i Hedmark og Høgskolen i Nord-Trøndelag er eksempler på utdanningsinstitusjoner i Norge som tilbyr grønne utdanningsløp både på bachelor- og mastergradsnivå.

Begrepet «grønn utdanning» kommer fra en rekrutteringskampanje lansert av McDonald's i Norge i samarbeid med  Norges Bygdeungdomslag. Norges Bygdeungdomslag er en organisasjon som har som mål å fremme bygdeungdommens og bygdenes interesser, samt ivareta og utvikle næringsgrunnlaget, bosettingen og kulturen i Bygde-Norge. 

Kampanjen Grønn utdanning ble lansert i 2010, og har som mål å øke rekrutteringen til norsk landbruk, samt å øke fokuset på norsk kvalitetsmat. Kampanjen retter seg hovedsakelig mot fremtidige og nåværende studenter innen grønne utdanninger, men også mot mennesker som ønsker å støtte opp om norsk landbruk generelt. Hensikten er å rekruttere nye studenter som vil bidra til å forme fremtidens matproduksjon og sikre et bærekraftig og levende landbruk i Norge. Fra 2010 til 2014 økte antallet søkere med landbruksfag som første prioritet med 27,76%.«Samordna opptak»

Høsten 2010 ble konkurransen «Årets unge bonde»«Årets unge bonde»  lansert for første gang som et ledd i Grønn utdanning-kampanjen. 

Flere hundre bønder er blitt nominert.
Vinnere av tittelen Årets unge bonde:
2010: Roar L. Grødeland (28) fra Jæren i Rogaland.
2011: Elisabeth Holand (31) fra Vestvågøy i Nordland.
2012: Per Magnus Værdal (29) fra Inderøy i Nord-Trøndelag.
2013: Terje Uv (34) fra Rennebu i Sør-Trøndelag.
2014: Tor Jacob (32) fra Skiptvedt i Østfold.
2015: Mats Hegg Jacobsen (30) fra Tromsø.
2016: Yngve Berntsen (30) fra Hå på Jæren.
2017: Cecilie Nilsen (31) fra Lista i Vest-Agder.
2018: Olav Høyheim Einan (29) fra Luster i Sogn og Fjordane.
2019: Øistein Aasen (32) fra Vingelen i Tolga.
2020: Dina Fonn Sætre (29) og Henning Andreas Holand (35) fra Steigen.
2021: Sofie Høybakk (29) fra Vigra.
2022: Trine Pedersen (26) og Ole Otto Grønning (26) fra Stadsbygd.
2023: Marthe Bogstad (33) fra Kløfta.
2024:Thea Sandsengen og Jørgen Andrisson Kvam fra Vang i Valdres
2025: Jens Ludvig Sørli fra Sørli gård i Skjeberg

Kåringen av «Årets unge bonde» er en årlig begivenhet og finner sted på høsten. 

Fra 2011 fungerte avisen Nationen som samarbeidspartner, men fra 2013 ble Felleskjøpet Agri med som initiativtager. Det har blitt en tradisjon at landbruksministeren sitter som juryformann. I 2014 ledet Sylvi Listhaug en jury bestående av programleder og artist Gaute Grøtta Grav, rektor ved Høgskolen i Hedmark, leder i Norges Bygdeungdomslag, kommunikasjonsdirektør i McDonald's Norge AS og styreleder i Felleskjøpet Agri.

Våren 2011 lanserte Grønn utdanning sin egen nettside på Facebook.Grønn utdanning på Facebook Gjennom denne nettsiden ønsker NBU og McDonald's å nå ut til ungdom som skal søke høyere utdanning, i tillegg til andre støttespillere av grønne utdanninger og norsk landbruk.

Våren 2017 lanserte Grønn utdanning en egen nettside som samler Grønn utdanning og Årets unge bonde http://landbruketnxt.no. 

 Referanser 
http://landbruketnxt.no 

 Eksterne lenker 
 Grønn utdannings kampanjeside
 Årets unge bonde
 Norges Bygdeungdomslag
 http://landbruketnxt.no 
 https://www.mcdonalds.com/no/nb-no.html 
Kategori:Utdanning